  Виталий Пронин Никита 1-тӥ степенё лауреат луиз. Со вожвылъяськиз аккордеонэн шудӥсьёс пӧлын, покчи группаын. Мукетъёсынызы ӵошатыса, 7 аресъем пи сценалэсь но, учкисьёслэсь но чик ӧз возьдаськы кадь. В. Завальныйлэсь эктон гурзэ но Ю. Гавриловлэсь «Колобок» произведенизэ туж задор но вӧльыт шудӥз. Та конкурсын Никита 1-тӥ степенё лауреат луиз. Пияшлэн дышетӥсез Елена Кабанова вера: - Никита кыкетӥзэ та конкурсэ пыриське ини. Миым со 2-тӥ интые потӥз. Кылем арын сокем сюлмаськиз, катанчи сьӧрын бӧрдӥз вал, сцена вылэ уз поты шуыса. Туэ чик ӧз кышка, та сцена но конкурс солы тодмо ини. Собере, Никиталэн та нырысетӥ вормонэз ӧвӧл ни. 2015-тӥ арын ик со, Ижын ортчем «Крезьгуро мозаика» калыккуспо конкурсын вормыса, Туапсее ветлӥз, отын ортчиз та конкурслэн финалэз. Туапсеысь со бертӥз 2-тӥ интыен, - шуиз Елена Петровна. Галина Савина Туспуктӥз Вера Пушкарёва Теги: Ижкар пиналъёс  